મધ્ય પ્રદેશનાં જંગલોમાં થઈને નર્મદા નદી પસાર થાય છે. સામાન્ય રીતે આ નદીની આસપાસમાં વહેતી નદીઓમાં બારેમાસ પાણી વહેતું હોય છે, પણ આ વર્ષે ઓછા વરસાદથી આ નદીઓમાં પાણી સુકાઈ રહ્યું છે. ગુજરાતમાં પણ આવી સ્થિતિ જોવા મળે છે. નર્મદા નદી જ્યાં બે કાંઠે હિલોળા લેતી હોય છે એ ભરૃચ જિલ્લાના અંકલેશ્વર એરિયામાં નર્મદા નદીના વિસ્તારમાં જળ સ્તર લગાતાર ઘટી રહ્યું છે. ગોલ્ડન બ્રિજ આગળ નર્મદા નદી આશરે દોઢ કિ.મી. જેટલી પહોળી છે, પણ આ વર્ષે નદીમાં ઓછા પાણીને કારણે આશરે ૪૦૦ મીટર જેટલો પાણીનો પ્રવાહ પાતળો થઈ ગયો છે. નર્મદા નદીને જીવંત રાખવા આશરે ૧૬૦૦ ક્યુસેક પાણી (ક્યુબિક મીટર પર સેકન્ડ) છોડવંુ જોઈએ તેના બદલે હાલ ૬૦૦ ક્યુસેક પાણી જ છોડવામાં આવી રહ્યું છે. સાગર જેવી નર્મદા નદી સુકાવા લાગતાં આસપાસનાં ગામોની ખેતી પર તેની અસર થઈ છે.